title: Equus
text: Se veiga texto
  
  Equus (literalment, en latín, «equino») ye un chenero de mamiferos herbivoros en a orden Perissodactyla, lo solo chenero que existe en l'actualidat a drento d'a familia Equidae («équidos»), dimpuesas que la més gran parte d'os taxons que yeran compresos en a dita familia taxonomica s'estinguisen en o periodo Pleistoceno.
  
  Lo chenero Equus comprende en l'actualidat tanto las especies/subespecies* de caballos vivas (*a taxonomía d'os caballos ye a sobén qüestionata), las diferents especies de somers domesticos y salvaches, y lo grupo parafiletico que composan as ditas zebras. Tamién se i clasifican altros animals en l'actualidat extinguitos, como l'enzebro (natural d'a Peninsula Iberica encara en tiempos historicos) u lo caballo tarpán. Qualcunas d'as especies se son feitas domesticas dende antigos, especialment Equus caballus (lo caballo) y Equus asinus (lo somer), y per ixo mos son datas qualques variedatz u razas de selección que no s'han d'entivocar pas con especies diferents.
  
  La caracteristica més prencipal d'o chenero Equus en comparanza con a resta de cheneros extinguitos d'equidae ye la persistencia d'un solo dido per piet y man a on que i refirman tot lo peso, existindo-ie en a pata rudimentos d'a resta de didos que en grupos d'equidos més antigos encara persistiban. De regular, ixes rudimentos no son mica visibles en l'animal vivo, y se saben só que per las restas esqueleticas. Los equins tienen tamien o pelache curto y espeso que puede tener variabilidat en pendendo d'a estación de l'anyo, estando la coloración natural d'ixe pelache con rayas, anque ixa carateristica no ye visible si que en as zebras, pos queda encriptato en as altras menas de coloración en caballos y somers. De regular, a demés, totas las especies presentan crinera que les recorre lo cuello dende la clabera dica los huembros.
  
  Tienen d'entre 36 e 42 dients, y las dients se destribuyen en multiplos d'a formula I = 3/3 (3 incisivas per barra), C = 0-1/0-1 (caninas, que puet haber-ne u no), P = 3-4/3-4 (3 u 4 premolars per barra) y M = 3/3 (siempre 3 molars per barra). As dients caninas no apareixen de normal si que en os masclos.
  
  Especies 
   Chenero Equus
   Subchenero Equus (caballos)
   Equus caballus - caballo domestico
   Equus ferus - caballo salvache
   Equus ferus ferus † - tarpán
   Equus ferus przewalskii - caballo de Przewalski (tamien dito Equus caballus przewalskii)
   Subchenero Asinus (somers)
   Equus africanus - Somer salvache africano
   Equus africanus africanus  - Somer salvache de Nubia
   Equus africanus atlanticus † - Somer salvache de l'Atlas
   Equus africanus somalicus - Somer salvache de Somalia
   Equus africanus asinus - Somer domestico, més a sobén dito Equus asinus.
   Equus hydruntinus † - Enzebro
   Equus hemionus - Onagre u somer salvache asiatico
   Equus hemionus hemionus - Somer salvache de Mongolia
   Equus hemionus hemippus † - Somer salvache de Siria
   Equus hemionus luteus - Somer salvache d'o disierto de Gobi u «dziggetai»
   Equus hemionus kulan - Somer salvache de Turkmenistán
   Equus hemionus khur - Somer salvache d'a India
   Equus hemionus onager - Onagre de Persia
   Equus kiang - Kiang (Contemplato bellas vegatas como subespecie de Equus hemionus)
   Equus kiang kiang - Kiang occidental
   Equus kiang holdereri - Kiang oriental
   Equus kiang polyodon - Kiang meridional
   Equus kiang chu -  Kiang septentrional
   Equus cumminsii † - Somer de Cummins
   Equus calobatus † - Onagre de patas luengas
   Equus tau † - Onagre pigmeu
   Equus lambei † - Somer u caballo salvache de Yukon
   Subchenero Dolichohippus
   Equus grevyi -  Zebra de Grevy
   Subchenero Hippotigris
   Equus quagga - zebra común u zebra d'as planuras
   Equus quagga quagga † - Quagga
   Equus quagga burchellii - Zebra de Burchell
   Equus quagga boehmi - zebra de Grant
   Equus quagga borensis - zebra de Selous
   Equus quagga chapmani - zebra de Chapman
   Equus quagga crawshayi - zebra de Crawshay
   Equus zebra - zebra de montanya
   Equus zebra zebra zebra de montanya del Cabo
   Equus zebra hartmannae - zebra de montanya de Hartmann
   Subchenero Amerhippus †
   Equus scotti †
   Equus niobrarensis †
   Equus conversidens †
   Subgénro Parastylidequus †
   Equus parastylidens † - caballo de Mooser
   «incertae sedis»
   Equus simplicidens † - caballo de Hagerman (Talment més amanato a Dolichohippus)
   Equus occidentalis †
   Equus complicatus †
   Equus fraternus †
   Equus excelsus † (con dandalos que no s'ese de clasificar en o subchenero Equus)
   Grupo Equus giganteus †
   Equus giganteus †
   Equus pacificus †
   Equus pectinatus †
   Equus crinidens †
  
  Se veiga tamién 
   Equidae
   Caballo
   Somer
   Zebra
   Enzebro
   Caballería
   Equitación
  
  Vinclos externos
  
  Referencias 
  
  Cheneros d'organismos monoespecificos
  Equidae
  Cheneros de mamiferos